
Gyászjelentés

Kulcsszavak: bohózat, polgári miliő, Budapest
Egy budapesti nagyvállalat – Habselyem és Kötöttárugyár – nem mindennapi eseményeibe pillanthatunk bele: Egy átlagosnak tűnő hétfő reggelen a cég igazgatója a saját halálhírét olvassa, az egyik gazdasági napilap hasábján. Az igazgató döbbenetét kihasználja Vica, meggyőzi: tetesse magát halottnak, - ne kérjen helyreigazítást a sajtótól - így megúszhat egy újabb kellemetlen és felesleges találkozót az Iparkamara elnökével, ráadásul fény derülhet a vállalaton belüli ármánykodásokra, amit Irén, a főkönyvelő generál. Az igazgató bízva helyettesében belemegy a játékba. Bécsy felesége, Szikszay Emma az ismert operettszínésznő, a Teater an der Wienbe kap szerződést, aki a napokban utazik, ezért férje megpróbál tőle elbúcsúzni. Pechére elkerülik egymást mivel az asszony, egyenesen a direktori irodába megy, ahol már csak Vicát találja. Eldicsekszik a helyettesnek, hogy a szerződés csak ürügy, valójában megismerkedett egy osztrák operaénekessel, aki megszabadítja őt az unalmas és tönkrement házasságából. Vica alig tudja magát türtőztetni, mivel egyre jobban beleszeretett főnökébe. Irén a főkönyvelő pedig már megtervezte a gyár átalakítását és a vezetői szerepet természetesen magára osztotta. Ebben a zűrzavaros helyzetben Bécsy, csak Vicára számíthat, aki folyamatosan próbálja megoldani az önmaga által előidézett felfordulást. Egy régi osztálytárs feltűnése, illetve információi újabb fordulatot, illetve reményt hoz a történetbe, mely szerint Vica érzései főnöke iránt kölcsönösnek tűnnek. A könyvelők lázadását már nem tudják megakadályozni, viszont a direktor felfedi érzéseit a nő előtt, így az idill teljesnek tűnik, amikor egy nem várt újságcikk kerül a kezükbe...



